કુલ બાર નવલકથાઓમાંથી ‘પડછાયા સંગ પ્રીત’, ‘વ્યક્ત મધ્ય’, ‘સમયદ્વીપ’, ‘ઊર્ધ્વમૂલ’ અને ‘અસૂર્યલોક’ વિશે મેં ટૂંકમાં કે વિસ્તારથી લખ્યું છે. બે પેઢીઓની બદલાતી મન: સ્થિતિ, એ કારણે જગતો સૂક્ષ્મ સંઘર્ષ ‘સમયદ્વીપ’માં કલાત્મક અભિવ્યક્તિ પામ્યો છે. ‘ઊર્ધ્વ મૂલ’ આમ તો ગીતાનો સમાસ છે, અહીં સ્વની શોધ, પોતાનાં મૂળિયાંની શોધ માટે પ્રયત્નશીલ નાયકની યાત્રા છે. ‘અસૂર્યલોક’ રાષ્ટ્રીય સાહિત્ય અકાદમી દ્વારા પુરસ્કકૃત થયેલી, પાશ્ચાત્ય યંત્રસંસ્કૃતિના અંધાપામાં ભારતીય ધર્મદૃષ્ટિ થકી અજવાળું શોધવાનો પ્રયાસ છે.